b"\n_START_ARTICLE_\nAlbert William Christian Theodore Herre\n_START_SECTION_\nBiografia\n_START_PARAGRAPH_\nA la Universitat de Stanford es va llicenciar en Bot\xc3\xa0nica el 1903 i en Ictiologia el 1905 i, a la misma universitat, es va doctorar en ictiologia el 1908. Va exercir com a cap inter\xc3\xad del Departament de Biologia de la Universitat de Nevada (1909-1910), vicedirector d'un institut d'Oakland (1910-1912), mestre en una escola local a l'estat de Washington (1912-1915), cap del Departament de Ci\xc3\xa8ncies de la Western Washington College of Education (1915-1919), cap de Pesca de l'Acad\xc3\xa8mia de Ci\xc3\xa8ncies de Manila (1919-1928) i curador de Zoologia del Museu d'Hist\xc3\xb2ria Natural de la Universitat de Stanford (1928-1946). Despr\xc3\xa9s de la seua jubilaci\xc3\xb3 el 1946 es va dedicar a la recerca i a realitzar treballs de camp. El 1947 va tornar a viatjar a les illes Filipines amb el Fish and Wildlife Bureau estatunidenc i, entre el 1948 i el 1957 va treballar a la School of Fisheries de la Universitat de Washington. Des del 1957 fins a la seua mort es va dedicar a investigar i a col\xc2\xb7leccionar l\xc3\xadquens.\n_START_SECTION_\nM\xc3\xa8rits i reconeixements\n_START_PARAGRAPH_\nFou membre de nombroses organitzacions cient\xc3\xadfiques (com ara, l'Acad\xc3\xa8mia de Ci\xc3\xa8ncies de Calif\xc3\xb2rnia des del 1926 i en la qual va esdevenir Fellow el 1933 i Membre d'Honor el 1942). Tamb\xc3\xa9 se li va atorgar la Beca de la Fundaci\xc3\xb3 Nacional de Ci\xc3\xa8ncies el 1959.\n_START_SECTION_\nAbreviatura\n_START_PARAGRAPH_\nL'abreviatura Herre s'utilitza per a indicar a aquest cient\xc3\xadfic com a autoritat en la descripci\xc3\xb3 i classificaci\xc3\xb3 cient\xc3\xadfica bot\xc3\xa0nica i zool\xc3\xb2gica (com ara, dels g\xc3\xa8neres Cristatogobius, Ebomegobius i Gladiogobius entre d'altres)."